Sreća (Hari Mata Hari)

Sreća jedanaesti je studijski album bosanskohercegovačke pop grupe Hari Mata Hari iz 2009. kojeg je za bosanskohercegovačko tržište u CD formatu objavila izdavačka kuća Hayat Production, a za srbijansko City Records.

 O albumu 
Album "Sreća" snimljen je pet godina nakon njihovog prethodnog, a taj vremenski period Hajrudin Varešanović i muzičari iz grupe Hari Mata Hari dobro su iskoristili u pripremanju njihovog do tad najambicioznijeg muzičkog projekta. U tu svrhu angažovani su Ljubljanska i Zagrebačka filharmonija, zagrebački "Big bend", a kao gosti tu su i neki od poznatih pjevača. Svi ovi navedeni muzički sastavi i pjevači dali su veliki doprinos stilskoj raznovrsnosti. Kao i na prethodnim albumima, tekstove za većinu pjesama napisao je Fahrudin Pecikoza, dok je Varešanović  komponirao sedam pjesama: "Azra", "Ljubav", "Ne mogu ti reći šta je tuga", "Zaigra srce moje", "Bomba", "Stope da ti ljubav". Tu su i dvije pjesme od Edina Dervišhalidovića ("Sreća", "U znaku djevice", tekst i muzika), Branimira Mihaljevića ("Uplakanooka") i Eldina Huseinbegovića ("Tvoje je samo to što daš", tekst i muzika). Dodatni kvalitet pjesmama svojim aranžmanima dali su: Ranko Rihtman ("Uplakanooka", "Ne mogu ti reći šta je tuga") Branimir Mihaljević ("Azra", "Ljubav", "U znaku djevice" , "Bomba", "Stope da ti ljubim").

A-stranu otvara pop pjesma "Azra" s lirskim uvodom na akustičnoj gitari i kvalitetnim solom u sredini. Za njom slijedi naslovna pjesma, autorsko djelo Edina Dervišhalidovića odsvirana u orijentalnom pop maniru po uzoru na egipatsku pop zvijezdu Amr Diaba.  
Prvi najavni singl bio je duet sa Ninom Badrić i pjesmom "Ne mogu ti reći šta je tuga", s kojom je Hajrudin Varešanović 2009. na 14. Hrvatskom radijskom festivalu osvojio "Grand Prix" nagradu.
"Zaigra srce moje" je lagahna plesna pjesma koju je komponirao Varešanović na tekst Faruka Buljubašića uz istaknutu pratnju harmonike i mandoline. 
Jedna od zanimljivosti na albumu je gostovanje veterana nekadašnje jugoslavenske muzičke scene Arsena Dedića u pjesmi "Sve smo podijelili", koju je otpjevao u duetu sa Varešanovićem i za koju je ujedno napisao kvalitetan tekst. Počinje lirskim uvodom na klaviru, a završava muziciranjem u orijentalnom maniru na klarinetu. 
"Bomba" je plesna pop pjesma odsvirana u umjerenom tempu uz prateće pjevače.
Album završavaju dvije obrade pjesama Nedžada Murića "Stope da ti ljubim" i narodna pjesma "Jutros mi je ruža procvjetala", autorsko djelo Petra Tanasijevića. Hajrudin Varešanović se na ovom albumu istakao kvalitetnim pjevačkim izvedbama, a posebno u već navedenoj obradi narodne pjesme koju je otpjevao uz pratnju Edina Karamazova na lutnji. Na ovaj način oba umjetnika pridružili su se Damiru Imamoviću i Amiri Medunjanin u predstavljanju ne samo kulturnog blaga Bosne i Hercegovine, nego i drugih krajeva bivše Jugoslavije. Dizajn za omot albuma uradio je Davor Papić.

 Spisak pjesama  		 

 Reference 

Kategorija:Albumi Hari Mata Harija
Kategorija:Albumi iz 2009.
Kategorija:Albumi u izdanju City Recordsa
Kategorija:Albumi u izdanju Hayat Productiona